
Anexa nr. 12.1 la HCLMT nr. ___ / __________
IES-CFN nr. ______ / _____._____.2026

Acord-cadru de finanțare multianuală
Programul prioritar de finanțare nerambursabilă cu caracter multianual Școli creative, derulat de Centrul de Proiecte în parteneriat cu Administrația pentru Sănătate și Educație a Municipiului Timișoara în perioada 2026-2027, din sume de la bugetul local al Municipiului Timișoara

În conformitate cu:
· Ghidul solicitantului (Anexa nr. 2  la HCLMT nr. __/ __.__.2026),
· Anunțul de lansare a programului de finanțare nerambursabilă cu caracter multianual Școli creative, derulat de Centrul de Proiecte al Municipiului Timișoara  în perioada 2026-2027 (Anexa nr. 1. la HCLMT nr. __ / __.__.2026),
· Decizia nr. __ / __.__.2026 privind constatarea rezultatelor programului de finanțare nerambursabilă cu caracter multianual Școli creative, derulat de Centrul de Proiecte al Municipiul Timișoara în perioada 2026-2027,
a intervenit următorul acord-cadru: 

între
Centrul de Proiecte al Municipiului Timișoara, cu sediul în Timișoara, str. Vasile Alecsandri, nr. 1, SAD 7, jud. Timiș, e-mail: contact@centruldeproiecte.ro, cod fiscal 44202834, cont RO55TREZ24G675000203030X, deschis la Trezoreria Municipiului Timișoara, reprezentat de doamna Ramona Laczko-David, având funcţia de Director, în calitate de autoritate finanțatoare
şi
____________________(denumirea legală a organizației)____________________, cu sediul social în ___________(adresa legală completă)__________, cod fiscal __________, reprezentat prin ___________, în calitate de Președinte/Director/Manager, denumit în continuare Beneficiar, 
s-a încheiat următorul acord-cadru de finanțare nerambursabilă multianuală:

Capitolul 1: Obiectul acordului-cadru de finanțare

Art. 1. 
(1) Obiectul prezentului acord-cadru îl reprezintă stabilirea termenilor și condițiilor generale privind scopul, obiectivele, rezultatele și beneficiarii proiectului cultural ____________________(denumirea proiectului, așa cum apare în cererea de finanțare)____________________, organizat de către beneficiar ___________(denumirea organizației)___________ în Timișoara, în termenii și condițiile stabilite în cererea de finanțare nerambursabilă INT-FIN nr. ___ / __.__._____ (așa cum apare pe site-ul finanțatorului), parte integrantă a prezentului acord-cadru.
Art. 2. Beneficiarului i se va acorda finanțarea nerambursabilă în termenii și condițiile specifice stabilite prin contractele subsecvente anuale.

Capitolul 2: Condiții generale

Art. 3. Beneficiarul finanțării nerambursabile se angajează să desfășoare activitățile specifice proiectului cultural menționat la Art. 1 în vederea realizării acestuia în integralitatea sa, respectiv pentru îndeplinirea scopului, obiectivelor, rezultatelor și indicatorilor privind beneficiarii proiectului în conformitate cu prevederile prezentului acord-cadru de finanțare și cu legislația în vigoare, cu prevederile contractelor subsecvente anuale, precum și cu prevederile cererii de finanțare nerambursabilă INT-FIN nr. ___ / __.__._____.
Art. 4. Beneficiarul acceptă că proiectul care face obiectul prezentului acord-cadru este dezvoltat prin dialog și colaborare cu reprezentanți desemnați în acest sens din cadrul Centrului de Proiecte al Municipiului Timișoara și se angajează să colaboreze în continuare cu aceștia pe toată perioada de derulare a prezentului acord-cadru pentru buna implementare a proiectului cultural menționat la Art. 1.
Art. 5. Beneficiarul este răspunzător de respectarea tuturor angajamentelor asumate prin documentele depuse în vederea obținerii finanțării.
Art. 6. Beneficiarul va implementa proiectul cultural pe propria răspundere, în acord cu cele mai bune practici din domeniul de activitate vizat, în condiții de eficiență și transparență şi în concordanţă cu descrierea din cererea de finanţare nerambursabilă menționată la Art. 3, cu scopul de a atinge obiectivele, rezultatele și indicatorii privind beneficiarii proiectului cultural menționat la Art. 1.

Capitolul 3: Durata de valabilitate a acordului-cadru

Art. 7. Durata de valabilitate a prezentului acord-cadru de finanțare este cuprinsă între data semnării sale și 31.12.2027.
Art. 8. Pe durata de valabilitate a prezentului acord-cadru se vor încheia două contracte subsecvente, după cum urmează: 
(1) Primul contract vizează o perioadă cuprinsă între data semnării sale (ulterioară semnării acordului-cadru) și 31.12.2026;
(2) Al doilea contract se va semna:
a) ulterior verificării progresului activităților și a eligibilității cheltuielilor efectuate de beneficiar în baza contractului subsecvent anterior și
b) după votarea bugetului local pe anul în care urmează să se semneze contractul subsecvent pentru anul respectiv și va avea ca dată de finalizare 31.12.2027.
Art. 9. Încheierea contractelor subsecvente anuale ulterioare este condiționată de aprobarea bugetului local pe anul în care urmează să se semneze contractul subsecvent pentru anul respectiv, în funcție de valoarea sumelor alocate acestui program de finanțare.

Capitolul 4: Valoarea acordului-cadru. Modalitatea de plată

Art. 10. Valoarea prezentului acord-cadru de finanțare nerambursabilă este în sumă totală maximă de __________________, iar procentul surselor complementare reprezintă __% din valoarea finanțării nerambursabile, conform Anexei 1.1. Bugetul de venituri și cheltuieli.
Art. 11. (1) Valoarea primului contract subsecvent anual este de ______________ .
             (2) Valoarea celui de-al doilea contract subsecvent anual este de ______________ 
Art. 12. Sumele prevăzute la Art. 11 vor fi virate în contul Beneficiarului dedicat exclusiv proiectului cu nr. IBAN _________________________, deschis la ______________________, potrivit legii.
Art. 13. Plățile se vor efectua potrivit prevederilor din contractele subsecvente anuale.

Capitolul 6.  Modificări de buget sau de conținut al proiectului. Eligibilitatea cheltuielilor. Decontare

Art. 14. 
(1) Beneficiarul este obligat să respecte categoriile de cheltuieli prevăzute în Bugetul de venituri și cheltuieli aprobat spre finanțare.
(2) Dacă, din motive obiective, în perioada derulării proiectului sunt necesare modificări în structura și valoarea unei cheltuieli sau între diferite tipuri de cheltuieli bugetare, fără a depăși procentele maximale impuse de prevederile legale (de consultat alin. 5.11 - 5.14 din Ghidul solicitantului), beneficiarul este obligat să notifice autoritatea contractantă, cu cel târziu 14 zile calendaristice înainte de data depunerii decontului aferent fiecărui contract subsecvent de finanțare, conform calendarului din Anunț.
(3) Fiecare modificare în structura și valoarea unei cheltuieli sau între diferitele tipuri de cheltuieli bugetare va fi consemnată într-un Formular de notificare pus la dispoziție de autoritatea contractantă (Anexa 21), care se va transmite autorității finanțatoare pe adresele de e-mail ale responsabililor de contract din partea Centrului de Proiecte, prevăzute la finalul prezentului contract, alături de Bugetul de venituri și cheltuieli și Nota de fundamentare actualizate conform modificărilor propuse. Responsabilii de contract vor analiza necesitatea și oportunitatea solicitării. Acordul scris va fi transmis beneficiarului via e-mail.
(4) Beneficiarul poate aplica modificările solicitate prin formularul de notificare și înainte de aducerea la cunoștință a acestora către autoritatea finanțatoare, pe proprie răspundere. Autoritatea finanțatoare se va pronunța asupra modificărilor solicitate, pe care le poate accepta în totalitate, parțial sau pe care le poate respinge, după caz. Pentru a evita situațiile în care anumite modificări propuse sunt acceptate parțial sau respinse, sumele asociate devenind neeligibile, cheltuielile asociate acestor modificări ar trebui realizate doar după acceptul autorității finanțatoare.
Art. 15. Orice modificări semnificative de conținut al proiectului cultural (de exemplu, modificări ale calendarului de activități, modificări de invitați, concept, tematică ale evenimentelor) se pot face pe parcursul implementării doar cu înștiințarea prealabilă și solicitarea aprobării scrise a coordonatorului programului de finanțare. Poziția autorității finanțatoare se exprimă în scris în termen de maxim 5 zile lucrătoare de la primirea notificării. Depășirea acestui termen este considerată o acceptare tacită a modificărilor propuse.
Art. 16. 
(1) Vor fi acceptate spre decontare numai cheltuielile eligibile efectuate de către beneficiar în perioada cuprinsă între data semnării fiecărui contract subsecvent anual și data finalizării ultimei activități specifice aferente anului respectiv, odată cu depunerea dosarului de decont anual, în conformitate cu Ghidul solicitantului și Ghidul de raportare și decontare a cheltuielilor (Anexele 2 și 17), aprobate de autoritatea finanțatoare și puse la dispoziția beneficiarului prin publicarea acestora pe pagina de internet a Centrului de Proiecte al Municipiului Timișoara - centruldeproiecte.ro/finantari.  
(2) Totodată, cheltuielile sunt eligibile cu condiția să fie cuprinse în Bugetul de venituri și cheltuieli, să fie necesare activităților cuprinse în Cererea de finanțare (Anexa 5.1), să fie efectuate numai pentru realizarea proiectului cultural aprobat spre finanțare, să respecte dispozițiile incidente din legislația națională și, după caz, a Uniunii Europene, aplicabile în materie, să fie înregistrate în contabilitatea beneficiarului și să fie efectuate în termenii și condițiile prezentului acord-cadru, ale Ghidului solicitantului și Ghidului de raportare și decontare.
(3) Pentru a fi cheltuieli eligibile, documentele prezentate în dosarele de decont trebuie să facă dovada legăturii directe dintre cheltuielile efectuate și activitățile desfășurate în cadrul proiectului, pentru perioada aferentă acestuia.
(4) Beneficiarul are obligația de a preciza caracterul economic sau neeconomic al activităților incluse în proiect având în vedere scopul acestora, costurile reale și valoarea procentului de acoperire a cheltuielilor proiectului. Activitatea culturală cu caracter neeconomic este descrisă în Capitolul 2. Termeni de referință din Ghidul solicitantului.
(5) Beneficiarul are obligația de a preciza în cuprinsul cererii de finanțare și de a justifica în raportul final de activitate aferent fiecărui contract subsecvent toate informațiile privind caracterul neeconomic sau, după caz, economic al activităților din cadrul proiectului cultural.
(6) Eventualele venituri proprii obținute din activități realizate pentru acoperirea unei fracțiuni din costurile reale ale proiectului cultural (ex. vânzarea biletelor de intrare, perceperea unei taxe de participare, vânzarea cărților, publicațiilor și/sau a altor produse culturale) nu vor depăși 20% din totalul veniturilor proiectului. Acestea vor fi obligatoriu evidențiate în Bugetul de venituri și cheltuieli (Anexa 6) și, ulterior, în Raportul financiar (Anexa 20). Totodată, aceste venituri se vor cheltui integral în cadrul proiectului, în perioada de implementare a acestuia și se vor reflecta în documente contabile.
Art. 17.
(1) O persoană implicată în implementarea unui proiect cultural poate avea, în cadrul aceluiași proiect, cel mult două funcții sau roluri remunerate din fondurile nerambursabile alocate, indiferent de forma contractuală (contract de muncă, contract în baza Legii nr. 8/1996, contract de prestări servicii fără caracter de continuitate etc.), iar remunerația cumulată pentru acestea nu poate depăși 20% din finanțarea nerambursabilă acordată. Această limitare se aplică inclusiv în situația în care persoana este implicată indirect, prin intermediul unei societăți comerciale care are contracte de prestări servicii cu beneficiarul, indiferent dacă persoana are calitatea de angajat, colaborator, proprietar sau acționar al societății comerciale. 
(2) Totalul fondurilor din finanțarea nerambursabilă destinate remunerării echipei de management al proiectului (manager/coordonator/asistent de proiect, manager financiar) nu poate depăși 20% din finanțarea nerambursabilă acordată, indiferent de tipul de contract al membrilor acestuia cu beneficiarul finanțării (contract de muncă, contract de prestări servicii fără caracter de continuitate etc.). Această limitare se aplică inclusiv în situația în care un membri al echipei de management este implicat în mod indirect în proiect, respectiv ca angajat sau colaborator al unei entități cu personalitate juridică care are contracte de prestări servicii în derulare cu beneficiarul finanțării nerambursabile.
(3) În cazul constatării nerespectării acestor prevederi, finanțatorul va solicita returnarea sumelor plătite nejustificat.
Art. 18. 
(1) În termen de cel mult 20 de zile de la finalizarea ultimei activități specifice adresate publicului beneficiar final al proiectului aferentă fiecărui an de proiect, dar nu mai târziu de data limită pentru decont precizată în Anunț, beneficiarul este obligat să depună dosarele de decont conform precizărilor din Ghidul de raportare și decontare (Anexa 17), alin. 4.1.12.
(2) În urma verificării dosarelor de decont, autoritatea finanțatoare are obligația de a recupera de la beneficiar fondurile utilizate de acesta pentru acoperirea altor cheltuieli decât cele eligibile, conform Ghidului solicitantului și Ghidului de raportare și decontare.

Capitolul 7.  Drepturile și obligațiile părților

A. Drepturile şi obligaţiile autorității finanțatoare

Art. 19. Centrul de Proiecte al Municipiului Timișoara, în calitate de autoritate finanțatoare, are următoarele drepturi:
a) să utilizeze pe perioadă nelimitată, fără consultarea beneficiarului, în toate materialele de comunicare privind activitatea sa, informații pe orice suport privind proiectul cultural care face obiectul prezentului acord-cadru, fără alte obligații financiare, cu menționarea autorilor implicați în proiect, în acord cu art. 5-7 din Regulamentul nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date cuprinse în prezentul acord-cadru, în contractele subsecvente și în formularul proiectului care face obiectul prezentului acord-cadru. Normele înscrise în articolele 5-7 ale Regulamentului, precum și orice alte norme care devin incidente vor fi interpretate și aplicate de către Centrul de Proiecte al Municipiului Timișoara în conformitate cu obiectivele și scopul pentru care acesta se organizează și funcționează, cu acordul tuturor persoanelor implicate în relații funcțional-instituționale de orice tip, acord exprimat prin semnarea acordului-cadru sau a oricărui act care produce efecte juridice de orice tip;
b) să monitorizeze implementarea proiectelor de către beneficiar prin persoane împuternicite, reprezentanți ai Centrului de Proiecte sau persoane contractate în acest scop, pentru evaluarea atingerii scopului, obiectivelor, rezultatelor și indicatorilor privind beneficiarii proiectului, respectiv a gradului de îndeplinire a activităților.
c) să solicite, pe parcursul implementării proiectului, calendarul evenimentelor din cadrul acestuia, incluzând informații relevante legate de aceste evenimente, cum ar fi texte descriptive, materiale vizuale necesare comunicării și promovării, data și ora, spațiul de desfășurare, link-uri etc, pentru a fi preluate de autoritatea finanțatoare în comunicare;
d) să efectueze vizite de monitorizare la sediul beneficiarului pentru a verifica existența fizică a mijloacelor fixe achiziționate integral din finanțarea nerambursabilă și menținerea măsurilor asiguratorii impuse prin contractul de finanțare.
e) să filmeze sau să fotografieze prin persoane împuternicite evenimentul cultural finanţat, în acest sens, beneficiarul neavând pretenții ulterioare;
f) să solicite beneficiarului participarea în calitate de vorbitor a cel puțin câte unui reprezentant al său per eveniment / temă / panel în cadrul activităților cu public ale proiectului cultural (expoziții, conferințe, prelegeri, dezbateri, mese rotunde, prezentări de publicații etc.);
g) să solicite între 1% și 3% din numărul locurilor pentru evenimentele cu public din cadrul proiectului ce face obiectul prezentului acord-cadru pentru reprezentanți și/sau invitați ai autorității finanțatoare;
Art. 20. Centrul de Proiecte, în calitate de autoritate finanțatoare, are următoarele obligații:
a) să asigure finanţarea cheltuielilor aferente organizării şi desfăşurării proiectului cultural care face obiectul prezentului acord-cadru, în conformitate cu termenele prevăzute;
b) să pună la dispoziția beneficiarului elementele de identitate vizuală ale programului de finanțare în format digital și fizic, după caz, inclusiv Ghidul de comunicare și aplicare a identității vizuale (Anexa 14);
c) să respecte prevederile Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date cuprinse în prezentul acord-cadru și în formularul proiectului care face obiectul prezentului acord-cadru;
d) să nu comunice, în nicio situaţie, fără consimţământul prealabil scris al Beneficiarului, informaţii confidenţiale aparţinând beneficiarului sau obţinute în baza relaţiilor contractuale;
e) să aducă la cunoștința Beneficiarului orice informație de natură să afecteze executarea prezentului acord-cadru.

B. Drepturile şi obligaţiile Beneficiarului:

Art. 20. Beneficiarul are următoarele drepturi:
a) să utilizeze pe perioadă nelimitată, fără consultarea Centrului de Proiecte al Municipiului Timișoara, în toate materialele de comunicare privind activitatea sa, informații pe orice suport privind proiectul cultural care face obiectul prezentului acord-cadru, fără alte obligații financiare, cu menționarea autorilor implicați în proiect și a finanțatorului;
b) să obțină de la autoritatea finanțatoare și să utilizeze elementele de identitate vizuală ale programului de finanțare în format digital și fizic, după caz, inclusiv Ghidul de comunicare și aplicare a identității vizuale (Anexa 14) în legătură cu proiectul care face obiectul prezentului acord-cadru.
c) să obțină suma reprezentând finanţarea nerambursabilă, în condiţiile prevăzute în prezentul acord-cadru; 
d) să contracteze și să efectueze plata tuturor cheltuielilor aferente realizării obiectului acordului-cadru, cu respectarea prevederilor legale în vigoare;
e) să i se aducă la cunoștința de către autoritatea finanțatoare orice informație de natură să afecteze executarea prezentului acord-cadru.
Art. 22. Beneficiarul are următoarele obligaţii:
a) să utilizeze finanţarea numai în scopul realizării proiectului cultural care face obiectul prezentului acord-cadru, așa cum este descris în Cererea de finanțare;
b) să contracteze și să efectueze plata tuturor cheltuielilor aferente realizării proiectului cultural, cu respectarea procedurilor legale în vigoare, inclusiv în materia achizițiilor publice, și a condițiilor prezentului acord-cadru;
c) să accepte controlul şi verificările Centrului de Proiecte al Municipiului Timișoara şi ale altor autorităţi cu atribuţii în domeniul controlului financiar-fiscal, în legătură cu modul de utilizare a fondurilor reprezentând finanţarea nerambursabilă alocată conform prezentului acord-cadru;
d) să publice informații despre proiectul cultural care face obiectul acordului-cadru de finanțare, precum programul activităților, locul de desfășurare, data, ora, etc și să facă în mod adecvat, comunicarea și promovarea proiectului către publicurile sale țintă, conform Cererii de finanțare;
e) să menţioneze numele şi calitatea finanțatorului (și, dacă este cazul, al Administrației pentru Sănătate și Educație a Municipiului Timișoara, ca și cofinanțator) în toate publicațiile și interviurile scrise şi în format video și audio acordate în legătură cu proiectul cultural care face obiectul prezentului acord-cadru, conform Ghidului de comunicare și aplicare a identității vizuale (Anexa 14);
f) să insereze siglele puse le dispoziție de Centrul de Proiecte al Municipiului Timișoara și, după caz, ale Administrației pentru Sănătate și Educație a Municipiului Timișoara în toate materialele de promovare și comunicare a programului cultural: pliante, broşuri, comunicate de presă, afişe, cataloage, site-uri web şi în orice alte materiale realizate în vederea prezentării şi promovării proiectului cultural, precum și în toate publicațiile ce reprezintă produse culturale ale proiectului, atât în format tipărit, cât și digital, conform Ghidului de comunicare și aplicare a identității vizuale (Anexa 14);
g) să solicite, să prezinte și să distribuie publicului, cu ocazia derulării activităților cu beneficiari și/sau a evenimentelor publice din cadrul proiectului cultural, materialele și produsele fizice de identitate vizuală puse la dispoziție de Centrul de Proiecte al Municipiului Timișoara; 
h) să transmită autorității finanțatoare, în maximum 10 zile calendaristice de la data solicitării, calendarul activităților din cadrul proiectului finanțat, incluzând informații relevante privind evenimentele cu public și activitățile cu beneficiari, precum texte descriptive, materiale vizuale necesare comunicării și promovării evenimentului, data și ora, spațiul de desfășurare, link-uri etc., pentru a fi preluate de autoritatea finanțatoare în comunicare;
i) cu minimum 10 zile calendaristice înainte de un eveniment cu public sau activitate cu beneficiari să completeze Formularul pentru informații despre evenimente (Anexa 16), pus la dispoziție în cadrul Ghidului de comunicare și aplicare a identității vizuale (Anexa 14); acesta se completează pentru fiecare eveniment public, așa cum este conceput acesta de către beneficiar.
j) să transmită autorității finanțatoare, la adresa comunicare@centruldeproiecte.ro, în termen de maximum 7 zile calendaristice de la desfășurarea evenimentelor cu public și activităților cu beneficiari cuprinse în proiectul finanțat, un pachet de minimum 10 fotografii fără însemne grafice, reprezentative pentru proiectul finanțat și având un format și o calitate compatibile cu publicarea online și tipărită;
k) să implementeze planul de monitorizare și evaluare al proiectului cultural, așa cum a fost propus în Cererea de finanțare;
l) să permită autorității finanțatoare să utilizeze gratuit și nelimitat informațiile cuprinse în rapoartele proiectului cultural, precum și pe cele privind rezultatele obținute, prin toate modalitățile de comunicare publică pe care le decide, inclusiv pentru diseminarea rezultatelor și impactului programului de finanțare;
m) să nu utilizeze materialele promoţionale și/sau publicațiile și produsele culturale tipărite, digital sau fizic (tipărituri, pagini web, înregistrări video și audio, catalog, manual, ghid etc.), destinate mediatizării și/sau diseminării activităților și rezultatelor proiectului cultural care face obiectul prezentului acord-cadru, în scopul obţinerii de profit;
n) să pună la dispoziția autorității finanțatoare, în mod gratuit, fotografii și alte materiale audio-vizuale cu privire la proiectul cultural și să autorizeze folosirea de către autoritate în orice mod consideră de cuviință, inclusiv să le publice prin orice modalitate de comunicare pe care o va decide; aceste autorizări se acordă pe o perioadă nelimitată și sunt valabile fără limite teritoriale și fără a da naștere unor pretenții materiale suplimentare din partea beneficiarului;
o) să permită persoanei împuternicite de autoritatea finanțatoare să filmeze sau să fotografieze evenimentul cultural finanţat, în acest sens, beneficiarul neavând pretenții ulterioare;
p) să documenteze foto/video/audio activitățile/evenimentele din cadrul proiectului într-un mod din care să rezulte data, locul desfășurării lor și prezența însemnelor autorității finanțatoare și să reiasă cât mai clar numărul de participanți, publicul, precum și orice alte elemente care presupun cheltuieli ce urmează a fi incluse în decont și/sau ar putea contribui la validarea raportului narativ, și să transmită autorității finanțatoare documentația foto-video a evenimentelor ca parte a dosarelor de presă care însoțesc dosarele de decont sau la solicitarea acesteia;
q) să transmită autorității finanțatoare, dosarelor de presă care însoțesc dosarele de decont sau la solicitarea acesteia, dovezi foto / video / audio ale realizării materialelor publicitare, de promovare sau de orice altă natură (ex.: fotografii cu afișe, bannere și alte materiale publicitare amplasate în spațiul public sau în spații interioare, care promovează proiectul finanțat);
r) beneficiarul are obligația de a dovedi îndeplinirea indicatorilor asumați, în conformitate cu planul de monitorizare propus în cererea de finanțare, prin documente și materiale justificative, precum fotografii, înregistrări video, formulare, liste de prezență, rapoarte și feed-back relevant etc.
s) să se asigure că în spațiile în care se derulează activitățile din cadrul programului cultural a cărui finanțare face obiectul prezentului acord-cadru sunt respectate toate normele legale (PSI, protecția muncii, protecție a mediului, etc.);
t) să participe la realizarea de analize, studii, evenimente sau publicații care evidențiază rezultatele și impactul programului de finanțare, inclusiv prin completarea valorilor autodeclarate pe baza documentației și a indicațiilor de completare primite de la Centrul de Proiecte al Municipiului Timișoara, în termenele comunicate de acesta, respectiv prin permiterea accesului liber la evenimentele cu public experților independenți cu statut de observatori și sprijinirea înțelegerii din partea acestora a aspectelor care țin de desfășurarea acțiunii respective;
u) se obligă ca toate cheltuielile ce urmează a fi decontate de Centrul de Proiecte al Municipiului Timișoara în temeiul prezentului acord-cadru și al contractelor subsecvente să nu mai fi fost sau să nu urmeze a fi decontate din alte fonduri publice sau private;
v) să respecte următoarele condiții/măsuri asiguratorii pentru mijloacele fixe achiziționate integral din finanțarea nerambursabilă:
i) să nu înstrăineze, închirieze, gajeze sau ipotecheze bunurile achiziționate din finanțarea nerambursabilă pentru toată perioada de amortizare; 
ii) să utilizeze bunul exclusiv în scopuri culturale, educative sau de utilitate publică, similare obiectivelor proiectului finanțat, pe întreaga perioadă de indisponibilizare;  
iii) să aplice pe fiecare mijloc fix textul: „Bun achiziționat prin Centrul de Proiecte Timișoara – Programul [Nume Program] [Anul]”. Dovada marcării se face prin fotografii anexate dosarului de decont.
w) să anunțe autoritatea finanțatoare în cazul oricărei modificări survenite din cauze independente de voința sa, în termen de 5 zile calendaristice de la apariția acesteia.


Capitolul 8.  Diminuarea cuantumului finanțării. Penalități. Modificarea, rezilierea și încetarea acordului-cadru

Secțiunea 1. Diminuarea cuantumului finanțării. Penalități.
Art. 21.
(1) Pentru neîndeplinirea sau îndeplinirea parțială a obligațiilor beneficiarului prevăzute în cadrul art. 15, literele d) și  h) - j), referitoare în principal la comunicarea cu autoritatea finanțatoare și promovarea proiectului, autoritatea finanțatoare va diminua finanțarea nerambursabilă acordată cu un procent de 2%, pentru fiecare dintre obligațiile neîndeplinite, la care se vor adăuga penalități de întârziere de 0,01% pe zi aplicate la sumele respective până la data recuperării lor, precum și dobânda legală, calculată în condițiile legii.
(2) Pentru neîndeplinirea sau îndeplinirea parțială a obligațiilor beneficiarului prevăzute în cadrul art. 15, literele e) - g), referitoare în principal la comunicarea calității finanțatorului, autoritatea finanțatoare va diminua finanțarea nerambursabilă acordată cu un procent de 5%, pentru fiecare dintre obligațiile neîndeplinite, la care se vor adăuga penalități de întârziere de 0,01% pe zi aplicate la sumele respective până la data recuperării lor, precum și dobânda legală, calculată în condițiile legii.
(3) În cazul în care activitățile specifice și indicatorii asumați conform Cererii de finanțare sunt parțial îndepliniți sau neîndepliniți, se va aplica o diminuare a finanțării proporțională cu gradul de îndeplinire a acestora, potrivit următoarei formule de calcul:
D = p x ( 1 - vr/ve ) x fa
unde: D = diminuarea finanțării nerambursabile per indicator; p = pondere indicator; Vr = valoare realizată indicator; Ve = valoare estimată indicator; iar fa = finanțare nerambursabilă per activitate. Ponderea realizării integrale a activității este de 80%, ponderea indicatorului beneficiari direcți ai activității sau a indicatorului produse (livrabile) ale activității, după caz, este de 10%. Ponderea celui de-al doilea indicator al activității, stabilit de către beneficiar, este de 10%.
(4) În cazul depunerii cu întârziere a documentației de decont final, se va percepe o diminuare a finanțării în cuantum de 0,2% din valoarea totală a finanțării nerambursabile pentru fiecare zi de întârziere;
(5) În cazul reducerii procentului surselor complementare asumat prin acordul-cadru de finanțare până la nivelul minim prevăzut prin Anunț, finanțarea nerambursabilă va fi diminuată proporțional;
(6) În cazul nedepunerii documentației de decont final până la data specificată în Capitolul 2, art. 1 din prezentul acord-cadru, autoritatea finanțatoare va solicita restituirea integrală a sumelor primite, în conformitate cu prevederile contractuale, la care se vor adăuga penalități de întârziere de 0,01% pe zi aplicate la sumele respective până la data recuperării lor, precum și dobânda legală, calculată în condițiile legii;
(7) În cazul în care beneficiarilor li se solicită clarificări/informații suplimentare, acestea vor fi transmise autorității finanțatoare prin scrisoare de răspuns la solicitarea de clarificări, îndosariate și purtând aceleași elemente de identificare ca și decontul inițial, în maximum 3 zile lucrătoare de la transmiterea solicitării de către autoritatea finanțatoare. În caz contrar, încheierea verificarii decontului va fi făcută pe baza documentelor existente, și cu încadrarea cheltuielilor ca fiind neeligibile, acolo unde este cazul.
(8) La decont, este obligatorie prezentarea unei Balanțe de verificare în care să se regăsească toate cheltuielile proiectului, astfel încât acestea să poată fi identificate clar și separat de activitatea curentă a organizației, precum și un extras al contului dedicat proiectului. Lipsa unei evidențe analitice pentru proiect va face obiectul solicitării de informații suplimentare și duce la atragerea unei penalizări în procent 0,1% din valoarea finanțării nerambursabile stipulată în contractul de finanțare!
(9) În cazul neîndeplinirii condițiilor/măsurilor asiguratorii pentru mijloacele fixe achiziționate din finanțarea nerambursabilă, autoritatea finanțatoare are dreptul să solicite restituirea sumei reprezentând contravaloarea bunului/bunurilor achiziționate, la care se adaugă dobânda legală de 0,02% și penalități de întârziere de 0,01% pentru fiecare zi de întârziere (practicate pentru creanțele bugetare accesorii conform Legii 207/2015 privind codul de procedură fiscală), în raport cu suma și data decontării acesteia;
(10) În situația nerespectării de către beneficiar a celorlalte obligații asumate prin prezentul acord-cadru sau a utilizării finanțării nerambursabilă acordate pentru acoperirea altor cheltuieli decât cele eligibile, autoritatea finanțatoare va solicita restituirea parțială sau integrală a sumelor primite, în conformitate cu prevederile contractuale, la care se vor adăuga penalități de întârziere de 0,01% pe zi aplicate la sumele respective până la data recuperării lor, precum și dobânda legală, calculată în condițiile legii.

Secțiunea 2. Modificarea acordului-cadru
Art. 22. 
(1) Prezentul acord-cadru poate fi modificat numai în cazuri temeinic justificate, cu acordul ambelor părți, consemnat în scris prin act adițional;
(2) Beneficiarul are obligația de a informa de îndată autoritatea finanțatoare - cel târziu în termen de maximum 5 zile calendaristice de la producere - cu privire la orice eveniment sau împrejurare de natură a cauza o modificare a activităților acordului-cadru. Informarea va conține și descrierea condițiilor și a circumstanțelor în care proiectul se va desfășura sau a oricăror altor aspecte privind executarea prezentului acord-cadru;
(3) Schimbarea adresei și modificarea contului bancar pot face obiectul unei simple notificări către autoritatea finanțatoare;
(4) Suma maximă a finanțării nerambursabile menționată la art.10 nu poate fi majorată.

Secțiunea 3. Rezilierea acordului-cadru
Art. 23. 
(1) Prezentul acord-cadru poate fi reziliat în termen de 5 zile calendaristice de la data primirii notificării prin care părții în culpă i s-a adus la cunoștință faptul că nu și-a îndeplinit obligațiile contractuale;
(2) Notificarea prevăzută la pct. (1) va fi comunicată în termen de maximum 15 zile calendaristice de la data constatării neîndeplinirii sau îndeplinirii necorespunzătoare a uneia ori a mai multor obligații contractuale;
(3) În cazul în care beneficiarului i s-a notificat rezilierea prezentului acord-cadru din vina sa, acesta este obligat ca în termen de maximum 15 zile de la data primirii notificării să restituie autorității finanțatoare suma totală sau parțială, în funcție de gradul de neîndeplinire a activităților sau, după caz, a indicatorilor de rezultate;
(4) Constatarea de către autoritatea finanțatoare a nerespectării prevederilor Ordonanței Guvernului nr. 51/1998 (art. 2, alin 1, literele b-d), preluate și în Ghidului solicitantului (Cap. 5, alin. 5.1., lit. b-d), atrage sancțiunea rezilierii de drept a contractului de finanțare și constituie titlu executoriu pentru recuperarea sumelor acordate și, după caz, poate atrage alte sancțiuni conform dispozițiilor legale incidente;
(5) Prezentul contract poate fi reziliat în situația în care beneficiarul nu utilizează finanțarea numai în scopul realizării activităților neeconomice care fac obiectul prezentului contract și dacă nu precizează caracterul neeconomic, respectiv caracterul economic al activităților.
(6) În situația constatării de către autoritatea finanțatoare a intenției frauduloase privind veridicitatea informațiilor transmise de beneficiar referitoare la caracterul neeconomic sau, după caz, economic al activităților din cadrul proiectului cultural, contractului de finanțare va fi reziliat de drept.
(7) Prezentul acord-cadru poate fi reziliat în situația în care beneficiarul nu depune documentele justificative privind atragerea surselor complementare de finanțare în valoarea procentului minim prevăzut în Anunțul de lansare a programului de finanțare nerambursabilă cu caracter multianual Școli creative, derulat de Centrul de Proiecte al Municipiului Timișoara în perioada 2026-2027 (Anexa nr. 1. la HCLMT nr. __ / __.__.2026), constatarea de către autoritatea finanțatoare a nerespectării obligației fiind motiv titlu executoriu pentru recuperarea integrală a finanțării nerambursabile, la care se adaugă dobânda legală, calculată la suma acordată, în raport cu data primirii acesteia;
(8) Prezentul acord-cadru poate fi reziliat în situația în care beneficiarul comunică date, informaţii sau înscrisuri false ori eronate;
(9) Prezentul acord-cadru poate fi reziliat de plin drept și autoritatea finanțatoare poate solicita repararea prejudiciului cauzat dacă Beneficiarul inițiază sau sprijină activități de denigrare sau orice activitate sau conduită care ar putea aduce atingere imaginii Centrului de Proiecte al Municipiului Timișoara, Administrației pentru Sănătate și Educație a Municipiului Timișoara, Municipiului Timișoara și Consiliului Local al Municipiului Timișoara și situaţia nu este remediată în termen de 5 zile calendaristice de la data solicitării scrise formulate de autoritatea finanțatoare;

Secțiunea 4. Încetarea acordului-cadru
Art. 24. Prezentul acord-cadru încetează să producă efecte:
a) la data rezilierii acestuia;
b) la data îndeplinirii tuturor obligațiilor asumate de părți;
c) prin acordul părților, consemnat în scris;
d) la data prevăzută la art. 7 din prezentul contract;
e) în alte situații prevăzute de legislația în vigoare.

Capitolul 9: Forţa majoră

Art. 25.  Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord-cadru și contractele subsecvente. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului-cadru şi care împiedică părţile să execute total sau parţial obligaţiile asumate.
Art. 26. Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5 zile calendaristice de la apariţie, iar dovada forţei majore se va comunica în maximum 15 zile calendaristice de la producerea evenimentului.
Art. 27. Data de referinţă este ştampila poştei de expediere. Dovada va fi certificată de partea căreia i se opune cazul de forţă majoră.

Capitolul 10: Notificări

Art. 28. În cazul în care notificarea se face pe cale poștală, ea va fi transmisă, prin scrisoare recomandată cu confirmare de primire și se consideră primită de destinatar la data menționată pe confirmare de oficiul poștal primitor.
Art. 29. Dacă notificarea se transmite prin e-mail, ea se consideră primită de destinatar în momentul în care s-a transmis un e-mail de confirmare a primirii mesajului din partea destinatarului.
Art. 30. În cazul în care notificarea se face prin delegat la sediul celeilalte părți, ea se va considera primită la data semnării de primire de către reprezentantul celeilalte părți.

Capitolul 11: Litigii

Art. 31. 
f) Părțile vor acționa pentru rezolvarea pe cale amiabilă a neînțelegerilor ce pot apărea pe parcursul derulării prezentului contract.
g) În cazul în care părțile nu ajung la o înțelegere potrivit alin. (1), acestea se pot adresa instanțelor de judecată competente.

Capitolul 12: Clauze speciale

Art. 32. Proiectul pentru care s-a acordat finanțarea în baza prezentului acord-cadru și a contractelor subsecvente nu reprezintă în mod necesar poziția Centrului de Proiecte al Municipiului Timișoara. Conținutul proiectului, precum și modul în care rezultatele acestuia pot fi folosite reprezintă responsabilitatea exclusivă a autorilor și beneficiarului finanțării. Centrul de Proiecte al Municipiului Timișoara nu este responsabil pentru conținutul materialului și modul în care acesta ar putea fi folosit.
Art. 33. Prevederile prezentului contract se completează cu dispozițiile legale în materie, aflate în vigoare.

Capitolul 13: Transparență

Art. 34. Prezentul acord-cadru, contractele subsecvente, inclusiv anexele lor, precum și informațiile și documentele vizând executarea acestora constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul acord-cadru.
Art. 35. Următoarele elemente, așa cum rezultă acestea din acordul-cadru, contractele subsecvente anuale și întreaga documentație depusă de beneficiarul finanțării nerambursabile la înscriere, nu pot avea caracter confidențial, cu excepția primei categorii de la pct. a) pentru care se vor avea în vedere prevederile din Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 65/46/CE (Regulamentul general privind protecția datelor):
a) denumirea proiectului, denumirea completă a beneficiarului și, dacă aceștia există, a partenerilor, data de începere și cea de finalizare ale proiectului, date de contact - minimum o adresă de e-mail și numărul de telefon - funcționale pentru echipa proiectului; locul de implementare a proiectului - localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
b) valoarea totală a finanțării nerambursabile acordate, exprimată atât ca sumă concretă, cât și ca procent din totalul cheltuielilor proiectului, precum și valoarea plăților efectuate;
c) dimensiunea și caracteristicile grupului-țintă și, după caz, beneficiarii finali ai proiectului;
d) informații privind resursele umane din cadrul proiectului: nume, denumirea postului, timpul de lucru;
e) rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
f) denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
g) elemente de sustenabilitate a rezultatelor proiectului.

Capitolul 14: Clauze finale

Art. 36. Prin semnarea prezentului acord-cadru de finanţare și a contractelor subsecvente  Beneficiarul garantează Centrului de Proiecte al Municipiului Timișoara faptul că deţine dreptul de proprietate intelectuală asupra operelor utilizate pe parcursul derulării proiectului cultural.
Art. 37. Autoritatea finanțatoare este exonerată de orice răspundere contractuală, civilă sau penală ce decurge din nerespectarea drepturilor de proprietate intelectuală asupra operelor utilizate în derularea proiectului cultural.
Art. 38. Prevederile prezentului acord-cadru de finanţare se completează cu prevederile contractelor subsecvente și cu dispoziţiile legale în vigoare.
Art. 39.  Responsabilii cu urmărirea derulării prezentului acord-cadru, prin intermediul cărora cele două părți vor ține legătura permanent, sunt:
●  	din partea autorității finanțatoare (responsabil program de finanțare): Marius Cepeu, telefon: +40787.287.100, e-mail: marius.cepeu@centruldeproiecte.ro
· din partea autorității finanțatoare (responsabil financiar): Cristina Peca, telefon: +40787.287.100, e-mail: cristina.peca@centruldeproiecte.ro,
· din partea beneficiarului (reprezentant legal): ____________________, telefon: ____________________, e-mail: __________________,
●  	din partea beneficiarului (coordonator proiect):  ………..……….....…..., telefon: …………......………..., e-mail: …………..……………..
●  	din partea beneficiarului (responsabil financiar):  ………..……….....…..., telefon: …………......………..., e-mail: …………..……………..

Art. 40. Prezentul acord-cadru s-a încheiat astăzi, ……………., în două exemplare cu valoare de original, câte unul pentru fiecare parte contractantă.

	Autoritate finanțatoare,
Centrul de Proiecte 
al Municipiului Timișoara
 
Director,
Ramona Laczko-David
 
Consilier juridic,
Robert Fulda

Viza CFPP,
Mihai Mărgăritoiu

	Beneficiar,
______________

 
Reprezentant legal,
______________
 



 



Cod angajament: ______________

